section_heading: Povijest
paragraph_text: Sastav je 1993. godine osnovao Anders "Blakkheim" Nyström, član grupe Katatonia, koji ga je smatrao svojim studijskim i samostalnim glazbenim projektom te koji je osnovao kako bi bio u mogućnosti skladati ekstremniju glazbu dok bi s Katatoniom istraživao blaže atmosfere. Iste je godine Blakkheim snimio promotivni demouradak i potom potpisao ugovor s francuskom diskografskom kućom Adipocere Records. Godine 1995. sastav je ušao u studio Unisound pod paskom producenta Dana Swanöa, znanog kao člana grupe Edge of Sanity, kako bi snimio svoj prvi studijski album, Ravendusk in My Heart. Album je bio objavljen 1996. godine.